2. ปัจจัยความเสี่ยง

-   ผลกระทบจากนโยบายการค้าเสรีในเขตอาเซียน AFTA

  จากการที่ประเทศไทยได้ร่วมจัดตั้งเขตการค้าเสรีขึ้น หรือ ASEAN FREE TRADE AREA
  (AFTA) เมื่อเดือนมกราคม 2535 ซึ่งปัจจุบันมีประเทศสมาชิกทั้งหมด 10 ประเทศ ประกอบด้วย
  ประเทศไทย, มาเลเซีย, สิงค์โปร์, ฟิลิปปินส์ , อินโดนีเซีย, บรูไน, เวียดนาม, ลาว, พม่า
  และกัมพูชา โดยมีวัตถุประสงค์หลัก คือ เพื่อให้การค้าภายในอาเซียนเป็นไปโดยเสรี
  โดยปราศจากการกีดกันที่ไม่ใช่ภาษีศุลกากรและใช้อัตราภาษีศุลกากรต่ำที่สุด
  และให้ลดลงเหลือในอัตรา 0% ภายใน 1 มกราคม 2553 นี้
  ซึ่งได้เริ่มส่งผลกระทบกับตลาดในประเทศแล้วบางส่วนโดยเฉพาะสินค้านำเข้าจากประเทศจีน
  ซึ่งเข้ามาในตลาดล่างมากขึ้น
  รวมทั้งคู่แข่งในตลาดกลางมีข้อได้เปรียบจากการผลิตและนำสินค้าเข้าจากประเทศที่มีข้อตกลง
  AFTA ทำให้ต้นทุนราคาสินค้าของคู่แข่งเข้ามาได้ในราคาที่ค่อนข้างต่ำ
  เนื่องจากค่าแรงในประเทศเหล่านี้มีอัตราค่าจ้างแรงงานที่ต่ำกว่าประเทศไทยมาก

  ดังนั้นในปี 2554 คาดว่าตลาดชุดชั้นในสตรี จะมีการแข่งขันที่รุนแรงมากขึ้นในทุกระดับ
  ทั้งระดับกลาง และระดับล่าง ทั้งในเรื่องของต้นทุนราคาสินค้าที่ต่ำ
  ทำให้สามารถที่จะนำกลยุทธ์ทางด้านราคา
  และการส่งเสริมการขายเข้ามาใช้ในการแข่งขันมากยิ่งขึ้น

  แต่อย่างไรก็ตาม บริษัทฯ ยังมีความได้เปรียบในเรื่องของการจับจองพื้นที่ในห้างสรรพสินค้า
  และดีสเคาท์สโตร์ต่างๆ ไว้แล้ว
  อีกทั้งความที่เป็นผู้ผลิตและผุ้จัดจำหน่ายชุดชั้นในสตรีภายใต้แบรนด์ “Sabina”
  ในประเทศไทยมานานกว่า 40 ปี
  จนได้รับการยอมรับจากผู้บริโภคภายในประเทศอย่างกว้างขวางทั้งในเรื่องของคุณภาพที่ดี
  และรูปแบบที่โดดเด่นทันสมัย

  ในทางกลับกันบริษัทฯ ก็ได้ประโยชน์จากนโยบายการค้าเสรีในเขตอาเซียน AFTA ด้วย เช่นกัน
  กล่าวคือ เป็นโอกาสที่บริษัทฯ สามารถขยายแบรนด์ “Sabina”
  ออกไปยังประเทศในแถบอาเซียนได้ง่ายยิ่งขึ้น เนื่องจากมีภาษีอัตราศูนย์
  และนอกจากนั้นยังได้ประโยชน์จากภาษีนำเข้าวัตถุดิบ ผ้า, ลูกไม้ จากประเทศในแถบอาเซียน
  ในราคาต้นทุนที่ต่ำลง เนื่องจากไม่มีกำแพงภาษีมากั้น

  ซึ่งนโยบายการค้าเสรีในเขตอาเซียน หรือ AFTA นั้น มีผลกระทบทั้งทางด้านที่เป็นประโยชน์
  และด้านที่ไม่เป็นประโยชน์ ทั้งนี้ขึ้นอยู่กับว่าทางบริษัท จะสามารถสร้างโอกาสให้เกิดขึ้นกับบริษัทฯ
  จากข้อตกลงดังกล่าวได้หรือไม่

-   การไหลเข้าของเงินทุนจากต่างประเทศ และอัตราแลกเปลี่ยน

  จากภาวะเศรษฐกิจตกต่ำในประเทศสหรัฐอเมริกา อันส่งผลกระทบไปถึงทางด้านยุโรป
  ทำให้กองทุนต่างๆ
  จากต่างประเทศได้เคลื่อนย้ายกองทุนเข้ามาในประเทศในแถบเอเชียมากยิ่งขึ้น
  ส่งผลกระทบทำให้อัตราแลกเปลี่ยนในประเทศแถบเอเชียแข็งตัวมากยิ่งขึ้น
  และมีแนวโน้มแข็งค่าขึ้นเรื่อยๆ
  จึงทำให้ราคาสินค้าส่งออกของประเทศในแถบนี้มีราคาที่สูงขึ้นเป็นอย่างมาก
  ดังนั้นประเทศในแถบเอเชียรวมทั้งประเทศไทย
  มีความสามารถในการแข่งขันทางด้านราคาสินค้าส่งออกลดลง

  ในส่วนของบริษัทฯ ได้เตรียมการรับมือกับภาวะนี้มาโดยตลอด
  จนทำให้อัตราส่วนการผลิตเพื่อส่งออก กับการผลิตเพื่อขายในประเทศลดลงมาโดยตลอด จากปี
  2551 ที่อัตราส่วนการผลิตเพื่อส่งออกภายใต้แบรนด์ลูกค้าต่างประเทศ และ การผลิตแบรนด์
  Sabina เพื่อขายในประเทศอยู่ที่ 50 % ต่อ 50% มาจนถึงปี 2553 อัตราส่วนอยู่ที่ 30% ต่อ
  70% และได้วางเป้าหมายว่าในปี 2554จะมีอัตราส่วนอยู่ที่ 20% ต่อ 80% โดยทางบริษัทฯ
  ได้หันมาทำ
  แบรนด์สำหรับตลาดในประเทศ และประเทศในเขตเศรษฐกิจพิเศษ AFTA มากยิ่งขึ้น

บริษัทฯและบริษัทย่อย มีสัดส่วนรายได้จากการจำหน่ายสินค้า
OEMและสินค้าภายใต้เครื่องหมายการค้าของ

บริษัทย่อยในต่างประเทศต่อรายได้รวมคิดเป็น ร้อยละ 46.15 ในปี 2551 ร้อยละ 30.83 ในปี
2552และร้อยละ 28.78

ใน ปี 2553 ตามลำดับ

  ทั้งนี้ บริษัทฯ มีนโยบายบริหารความเสี่ยงจากความผันผวนของอัตราแลกเปลี่ยน ดังนี้

-   มีการซื้อวัตถุดิบ และขายสินค้าให้กับลูกค้า ด้วยเงินตราต่างประเทศ หลายๆ สกุล

-   เนื่องจากบริษัทฯมีการนำเข้าวัตถุดิบจากต่างประเทศ จากลักษณะการดำเนินธุรกิจนี้ บริษัทฯ
    จึงมี

การป้องกันความเสี่ยงตามธรรมชาติ (Natural Hedge) โดยบางส่วน กล่าวคือ มีมูลค่าการซื้อ

วัตถุดิบหลักจากต่างประเทศคิดเป็นสัดส่วนร้อยละ 24.92 ของรายได้จากการขายสินค้า OEM ใน

  ต่างประเทศ ในปี 2552 และ คิดเป็นร้อยละ 26.04 ในปี 2553

-   การบริหารความเสี่ยงจากความผันผวนของอัตราแลกเปลี่ยนโดยการทำสัญญาซื้อขายเงินตรา

  ต่างประเทศล่วงหน้า Forward Contract กับสถาบันการเงิน ในช่วงที่
  อัตราแลกเปลี่ยนมีการผัน

  ผวนโดยมีสกุลเงินที่ บริษัทฯทำสัญญาซื้อขายล่วงหน้า ได้แก่ ดอลลาร์สหรัฐอเมริกา และเงินยูโร

-   การบริโภคภายในประเทศ

  จากภาวะเศรษฐกิจของประเทศไทยในปี 2553 ที่ผ่านมา
  ประเทศไทยมีอัตราผลผลิตมวลรวมประชาชาติ ( Gross Domestic Products หรือ GDP)
  เติบโตขึ้นสูงมากกว่า 8% แต่อัตราการเติบโตนั้นเติบโตในบางธุรกิจเท่านั้น
  ส่งผลทำให้แนวโน้มของอัตราเงินเฟ้อจะเพิ่มสูงขึ้น มีการปรับราคาสินค้าสูงขึ้นในหลายๆ ธุรกิจ
  ซึ่งทางรัฐได้มีการนำนโยบายทางด้านอัตราดอกเบี้ยมาใช้ เพื่อลดแรงกดดันทางด้านอัตราเงินเฟ้อ
  อันจะส่งผลให้การบริโภคในประเทศมีอัตราการเติบโตที่ชะลอตัวลงมากยิ่งขึ้น

  เมื่อมีอัตตราการเจริญเติบโตทางเศรษฐกิจค่อนข้างต่ำ โดยเฉพาะในส่วนของตลาดชุดชั้นในสตรี
  ทำให้หลายๆ แบรนด์ในประเทศต้องหันมาทำกิจกรรมการตลาดในประเทศมากยิ่งขึ้น ทั้งทางด้าน
  การโปรโมทสินค้า, การลดราคา, การจัดกิจกรรมการตลาด, การโฆษณา และ
  การใช้ลูกค้าสมาชิก
  อันจะส่งผลให้มีการแข่งขันที่รุนแรงมากยิ่งขึ้นสำหรับตลาดชุดชั้นในสตรีในประเทศไทย
  โดยเฉพาะแบรนด์ใหญ่ ๆ และแบรนด์ผู้นำตลาด
  จะหันเข้ามาแข่งขันในตลาดกันมากยิ่งขึ้นอย่างแน่นอน

  แต่ในขณะเดียวกัน ทางรัฐบาลได้มีการประกาศ นโยบายประชาวิวัฒน์
  โดยการให้การสนับสนุนและส่งเสริมให้ประชาชนที่อยู่นอกระบบสวัสดิการของรัฐเข้ามาอยู่ในระบบมากยิ่งขึ้น
  ซึ่งอาจจะช่วยส่งเสริมทำให้การบริโภคภายในประเทศดีขึ้น
  ซึ่งถ้าสามารถจัดการได้อย่างเป็นรูปธรรมมากยิ่งขึ้นในปี 2554 แล้ว
  คาดว่าสภาวะเศรษฐกิจในประเทศจะดีขึ้น ประชาชนมีรายได้ที่มั่นคงขึ้น
  อันหมายถึงกำลังซื้อภายในประเทศก็จะดีขึ้นตามไปด้วย

-   ความเสี่ยงทางด้านการปรับค่าแรงขั้นต่ำ

  จากการที่ทางภาครัฐได้มีการปรับค่าแจ้งแรงงานขั้นต่ำเพิ่มสูงขึ้น จาก 206 บาทต่อวัน เป็น 215
  บาท ต่อวัน (ในเขตกรุงเทพฯ และปริมณฑล) และ หรือเพิ่มขึ้นประมาณ 4.4% ,
  ค่าแรงขั้นต่ำจังหวัดชัยนาท จาก 158 บาทต่อวัน เป็น 167 บาทต่อวัน หรือเพิ่มขึ้นประมาณ
  5.7% และจังหวัดยโสธร จากค่าแรงขั้นต่ำ 157 บาทต่อวันเ เป็น 166 บาทต่อวัน หรือเพิ่มขึ้น
  5.7% ทำให้บริษัทฯ ได้รับผลกระทบจากต้นทุนการผลิตเพิ่มสูงขึ้นเป็นอย่างมาก
  เนื่องจากต้นทุนการผลิตสินค้าชุดชั้นในสตรีนั้น ต้นทุนหลักมาจากค่าแรงงาน ส่งผลให้ทางบริษัทฯ
  จำเป็นต้องปรับราคาสินค้าเพื่อรักษาส่วนแบ่งของกำไรให้อยู่ในอัตราที่รองรับได้

  แต่อย่างไรก็ตามจากการที่ทางบริษัทฯ ได้มีการนำระบบ LEAN และ ระบบ KAISEN
  มาใช้ในการผลิต รวมถึงมีแผนการพัฒนาไปถึงขบวนการ การบริหารคุณภาพทั่วทั้งองค์กร หรือ
  Total Quality Management (TQM) ซึ่งจะสามารถทำให้บริษัทฯ
  สามารถเพิ่มประสิทธิภาพการผลิตขึ้นมาได้
  อันจะส่งผลให้ค่าแรงต่อหน่วยการผลิตเพิ่มสูงขึ้นไม่มากนัก

-   การพึ่งพิงลูกค้ารายใหญ่น้อยราย

  บริษัทฯและบริษัทย่อยมีลูกค้ารายใหญ่ 10
  รายแรกเป็นผู้จำหน่ายชุดชั้นในชั้นนำในต่างประเทศซึ่งได้

ว่าจ้างให้บริษัทฯและบริษัทย่อยออกแบบและผลิตชุดชั้นในภายใต้เครื่องหมายการค้าของผู้สั่งผลิต
(OEM) มีสัดส่วนรายได้จากการขายลูกค้า 10 รายนี้คิดรวมเป็นร้อยละ 42.92 ร้อยละ 26.56
และร้อยละ 26.11 ของรายได้จากการขายในปี 2551 ปี 2552 และปี 2553 ตามลำดับ

  ทั้งนี้ บริษัทฯ ตระหนักถึงความเสี่ยงในการพึ่งพิงลูกค้ารายใหญ่ และอำนาจต่อรองที่จำกัด
  ซึ่งในแง่อำนาจ

การต่อรองเรื่องราคาสินค้านั้น แม้ว่าบริษัทฯสามารถตั้งราคาสินค้าได้ตามความซับซ้อนในการตัดเย็บ
และต้นทุนวัตถุดิบ แต่บริษัทฯยังคงต้องรักษาระดับราคาสินค้าให้ อยู่ในระดับที่แข่งขันกับคู่แข่งได้
ประกอบกับบริษัทฯ มีนโยบายในการไม่ปรับราคาสินค้าเพิ่มขึ้นหลังจากที่ได้ตกลงราคากับลูกค้าแล้ว

  บริษัทฯจึงมีนโยบายลดความเสี่ยงโดยการรักษาความสัมพันธ์ที่ดีกับลูกค้าและพัฒนารูปแบบและคุณภาพ

สินค้าอยู่เสมอ แม้ลูกค้า OEM จะมีการซื้อเป็นครั้งๆ ไป กล่าวคือไม่มีการทำสัญญาระยะยาว
และไม่มีการผลิตล่วงหน้า แต่ลูกค้ารายใหญ่ทั้ง 10
รายนี้ล้วนเป็นลูกค้าที่มีความสัมพันธ์อันยาวนานกับบริษัทฯและบริษัทย่อย
และมีการสั่งซื้อสินค้าในลักษณะเป็นรายครั้งไปอย่างสม่ำเสมอ

  นอกจากนี้ลูกค้ารายใหญ่ 3 รายแรก ซึ่งมีความสัมพันธ์ทางการค้ากับบริษัทมายาวนาน
  ยังได้ปรับเปลี่ยน

วิธีการลงผลิต สั่งซื้อกับทางบริษัทในปี 2552 เพื่อปรับตัวให้เข้ากับสภาพเศรษฐกิจตกต่ำ
โดยมุ่งเน้นจำนวนต่อแบบที่

มากขึ้น ในระดับราคาที่ต่ำกว่าปีที่ผ่านมา โดยทางลูกค้าได้ลดจำนวนผู้ผลิตลง
แต่เน้นเฉพาะผลิตกับผู้ผลิตรายใหญ่ และมี

คุณภาพดีเท่านั้น

-   ความเสี่ยงด้านราคาวัตถุดิบ

  วัตถุดิบหลักในการผลิตชุดชั้นในได้แก่ ผ้า ยาง ฟองน้ำ ซึ่งมูลค่าการซื้อวัตถุดิบหลักต่อมูลค่าการซื้อ

วัตถุดิบทั้งหมดคิดเป็นสัดส่วนร้อยละ 80.75 ในปี 2552 และร้อยละ 79.18ในปี 2553 ตามลำดับ
ทั้งนี้ เพื่อลดความเสี่ยงด้านราคาวัตถุดิบ บริษัทฯ
มีระบบการจัดซื้อและบริหารการสั่งซื้อที่มีประสิทธิภาพ โดยการจัดหาและคัดเลือกผู้จัดจำหน่ายวัตถุดิบ
ตลอดจนวางแผนการสั่งซื้อที่เหมาะสม

  นอกจากนี้ สำหรับสินค้า OEM บริษัทฯ
  จะกำหนดราคาขายด้วยวิธีการกำหนดราคาตามต้นทุนการผลิตจริง

แต่ทั้งนี้ บริษัทฯ ยังคงต้องรักษาระดับราคาสินค้าให้แข่งขันกับคู่แข่งรายอื่นได้ บริษัทฯ
จึงได้ใช้วิธีการจัดหาวัตถุดิบที่มีคุณภาพในระดับราคาที่เหมาะสม ซึ่งทำให้บริษัทฯ
สามารถรักษาอัตรากำไรขั้นต้นได้ค่อนข้างคงที่
จึงเป็นการป้องกันความเสี่ยงจากการเปลี่ยนแปลงราคาวัตถุดิบได้